தொழில்நுட்பம் அபரிமிதமான வளர்ச்சியில் உள்ள காலகட்டம் இது. பெரியவர்களைவிட, சிறுவர்கள் ஸ்மார்ட்போன் உள்பட பல கேஜட்களை நேர்த்தியாகக் கையாளுகின்றனர். தனியார் பள்ளிகள் பலவற்றில், மாணவர்களின் வீட்டுப் பாடங்களை, எஸ்.எம்.எஸ் மற்றும் வாட்ஸ்அப் மூலம் பெற்றோர்களுக்கு அனுப்புவது எப்போதோ ஆரம்பித்துவிட்டது. இந்தப் பழக்கம், அரசுப் பள்ளிகள் சிலவற்றிலும் தற்போது நடைமுறைக்கு வரத் தொடங்கியுள்ளது. ஆசிரியர்களுக்கான கணினி பயிற்சிகளை அரசு அளித்து வருவதால், அரசுப் பள்ளிகளில் ஸ்மார்ட் வகுப்பறைகள் உருவாக்கப்பட்டு, புதிய தொழில்நுட்பங்களில் கற்பித்து வருகின்றனர்.